Termins Definīcija

Ar vienu maksājumu iniciēts kredīta pārvedums (credit transfer initiated on a single payment basis) Elektroniski iniciēts kredīta pārvedums, kas ir neatkarīgs no citiem kredīta pārvedumiem, t.i., tas nav daļa no kopīgi iniciētu kredīta pārvedumu grupas.

Ar vienu maksājumu iniciēts tiešais debets (direct debit initiated on a single payment basis) Elektroniski iniciēts tiešais debets, kas ir neatkarīgs no citiem tiešajiem debetiem, t. i., tas nav daļa no kopīgi iniciētu tiešo debetu grupas.

Atkārtoti darījumi (recurring transaction) Maksājumu darījumi, kuriem piemērojams Komisijas Deleģētās regulas (ES) 2018/389 14. pantā paredzētais izņēmums.

Atliktā debeta kartes (delayed debit card) Karte, kas ļauj kartes turētājam par pirkumiem maksāt no konta, kuru atvēris kartes izsniedzējs, ievērojot atļauto limitu. Norēķini par šā konta bilanci pilnībā notiek iepriekš noteikta perioda beigās. Kartes turētājs parasti maksā gada maksu. Kartei ar atliktā debeta funkciju raksturīgā īpašība, kas to atšķir no kartes ar kredīta vai debeta funkciju, ir līgumiskā vienošanās, ar kuru piešķir kredītlīniju ar pienākumu par parādu norēķināties iepriekš noteikta perioda beigās, nepiemērojot procentus. Šāda veida karti parasti sauc par “atliktā maksājuma karti”.

Atlikums e-naudas datu nesējos, ko izsniegušas elektroniskās naudas iestādes (outstanding value on e-money storages issued by electronic money issuers) Tās e-naudas vērtība pārskata perioda beigās, kuru emitējuši elektroniskās naudas emitenti un kura ir iestāžu, kas nav emitents, t. sk. elektroniskās naudas emitentu, kas nav emitents, turējumā.

Attālināts maksājumu darījums (remote payment transaction) “Attālināts maksājumu darījums” ir “attālināts maksājumu darījums”, kas definēts Direktīvas (ES) 2015/2366 4. panta 6) punktā.

Autentificēšana (authentication) “Autentificēšana” ir “autentificēšana”, kas definēta Direktīvas (ES) 2015/2366 4. panta 29) punktā.

Autentificēti bez drošas lietotāju autentificēšanas (authenticated via non-strong customer authentication) “Autentificēti bez drošas lietotāju autentificēšanas” attiecas uz darījumiem, kuriem piemērots atbrīvojums no drošas lietotāju autentificēšanas saskaņā ar Komisijas Deleģētās regulas (ES) 2018/389 (1) III nodaļu, kā arī uz darījumiem, kuriem nepiemēro Direktīvas (ES) 2015/2366 97. panta 1. punkta noteikumus. Iekļauj tirgotāju iniciētus darījumus, kā arī citus darījumus, uz kuriem neattiecas DLA.

Ātrais maksājums (instant payment) Ātrie maksājumi ir elektroniski neliela apjoma maksājumi, ko apstrādā reālajā laikā, 24 stundas diennaktī, 365 dienas gadā un kuros līdzekļi tiek nekavējoties darīti pieejami saņēmēja lietošanai.

Bankomāti ar kredīta pārveduma funkciju (ATM with a credit transfer function) Bankomāti, kas autorizētiem lietotājiem ļauj veikt kredīta pārvedumus, izmantojot kartei piesaistītus maksājumu instrumentus vai citus līdzekļus.

Bankomāti ar skaidrās naudas izmaksas funkciju (ATM with a cash withdrawal function) Bankomāti, kas autorizētiem lietotājiem ļauj izņemt skaidro naudu no viņu kontiem, izmantojot kartei piesaistītus maksājumu instrumentus vai citus līdzekļus.

Bankomāts (automated teller machine; ATM) Elektromehāniska ierīce, kas autorizētiem lietotājiem, kuri lieto kartei piesaistītus maksājumu instrumentus vai citus līdzekļus, ļauj izņemt skaidru naudu no viņu kontiem un/vai izmantot citus pakalpojumus, tostarp, konta bilances apskati, līdzekļu pārvedumu vai naudas noguldīšanu.

Bezkonta naudas pārvedums (money remittance) “Bezkonta naudas pārvedums” ir “bezkonta naudas pārvedums”, kas definēts Direktīvas (ES) 2015/2366 4. panta 22) punktā.

Bezkontakta maksājums (contactless payment) Maksājumu darījums, izmantojot karti vai citus līdzekļus, ja maksātājs un tirgotājs (un/vai tā aprīkojums) fiziski atrodas vienā vietā un sakari starp pārnēsājamo ierīci un tirdzniecības vietu (POS) tiek nodrošināti, izmantojot bezkontakta tehnoloģiju.

Centrālā banka (central bank) “Centrālā banka” ir “centrālā banka” (S.121. apakšsektors), kas definēta Regulas (ES) Nr. 549/2013 A pielikuma 2.72.–2.74. punktā.

Citi maksājumu pakalpojumi (other payment services) Jebkurš maksājumu pakalpojums, kurš iekļauts Direktīvas (ES) 2015/2366 piemērošanas jomā, bet kuru nevar iekļaut nevienā citā III pielikuma maksājumu pakalpojuma kategorijā.

Citi MPS un e-naudas emitenti (other PSPs and e-money issuers) Citi MPS un e-naudas emitenti ir “maksājumu pakalpojumu sniedzēji”, kas definēti šajā pielikumā, izņemot šajā pielikumā definētās kredītiestādes, šajā pielikumā definētās e-naudas iestādes, šajā pielikumā definētās maksājumu iestādes un šajā pielikumā definētās centrālās bankas.

Citi pakalpojumi, kas nav iekļauti Direktīvā (ES) 2015/2366 (other services not included in Directive (EU) 2015/2366) Jebkurš pakalpojums, kurš nav iekļauts Direktīvas (ES) 2015/2366 piemērošanas jomā un kuru nevar iekļaut nevienā citā III pielikuma maksājumu pakalpojuma kategorijā.

Čeks (cheque) Rakstisks un parakstīts vienas puses (izrakstītāja) rīkojums citai (izpildītājam, parasti kredītiestādei), kas liek izpildītājam bez nosacījumiem un pēc pieprasījuma samaksāt norādīto summu izrakstītājam vai izrakstītāja norādītai trešai personai.

Darījumi termināļos, kuros darījumus pieņem nerezidentu MPS, ar rezidentu MPS izsniegtām kartēm (transactions at terminals at which transactions are acquired by non-resident PSPs with cards issued by resident PSPs) Maksājumu darījumi, kas veikti visos termināļos, kuros darījumus pieņem nerezidentu MPS (t.i., neatkarīgi no tā, vai termināļi atrodas MPS atrašanās valstī vai ir ārpus tās), ja darījumos izmantotās kartes izsnieguši rezidentu MPS. Ģeogrāfiskais dalījums (kā noteikts III pielikumā) attiecas uz termināļu atrašanās vietu.

Darījumi termināļos, kuros darījumus pieņem rezidentu MPS, ar nerezidentu MPS izsniegtām kartēm (transactions at terminals at which transactions are acquired by resident PSPs with cards issued by non-resident PSPs) Maksājumu darījumi, kas veikti visos termināļos, kuros darījumus pieņem rezidentu MPS (t.i., neatkarīgi no tā, vai termināļi atrodas MPS atrašanās valstī vai ir ārpus tās), ja darījumos izmantotās kartes izsnieguši nerezidentu MPS. Ģeogrāfiskais dalījums (kā noteikts III pielikumā) attiecas uz termināļu atrašanās vietu.

Darījumi termināļos, kuros darījumus pieņem rezidentu MPS, ar rezidentu MPS izsniegtām kartēm (transactions at terminals at which transactions are acquired by resident PSPs with cards issued by resident PSPs) Maksājumu darījumi, kas veikti visos termināļos, kuros darījumus pieņem rezidentu MPS (t. i., neatkarīgi no tā, vai termināļi atrodas MPS atrašanās valstī vai ir ārpus tās), ja darījumos izmantotās kartes izsnieguši rezidentu MPS. Ģeogrāfiskais dalījums (kā noteikts III pielikumā) attiecas uz termināļu atrašanās vietu.

Darījums bankomātā, izņemot e-naudas darījumus (ATM transaction (except e-money transactions)) Maksājumu darījums (2) bankomātā, izmantojot kartei piesaistītus maksājumu instrumentus vai citus līdzekļus. E-naudas maksājumu darījumus neiekļauj.

Darījumu riska analīze (Transaction Risk Analysis; DRA) Maksājumu darījumi, kuriem piemērojams Komisijas Deleģētās regulas (ES) 2018/389 18. pantā paredzētais izņēmums.

Datnē / datu paketē iniciēts kredīta pārvedums (credit transfer initiated in a file/batch) Elektroniski iniciēts kredīta pārvedums, kas ir daļa no kredīta pārvedumu grupas, kuru maksātājs iniciējis kopā, izmantojot tam paredzētu līniju. Sniedzot datus par darījumu skaitu, katru datu paketē iekļauto kredīta pārvedumu uzskaita kā atsevišķu kredīta pārvedumu.

Datnē / datu paketē iniciēts tiešais debets (direct debit initiated in a file/batch) Elektroniski iniciēts tiešais debets, kas ir daļa no tiešo debetu grupas, kuru maksājuma saņēmējs iniciējis kopā. Sniedzot datus par darījumu skaitu, katru datu paketē iekļauto tiešo debetu uzskaita kā atsevišķu tiešo debetu.

Debetkarte (debit card) “Debetkarte” ir “debetkarte”, kas definēta Regulas (ES) 2015/751 2. panta 33) punktā.

Debets kontā ar vienkāršu iegrāmatojumu (debits from the account by simple book entry) Debeta darījums, ko iniciējis MPS (t. sk. elektroniskās naudas emitents), bez konkrēta maksājuma rīkojuma un ko izpilda ar vienkāršu iegrāmatojumu (debeta ierakstu) klienta kontā, t. i. neizmantojot tradicionālu maksājumu instrumentu. Šajā postenī sniedz datus par šādiem darījumiem: a) maksa par bankas procentiem; b) bankas maksājumu atskaitījums; c) nodokļu maksājumu, kas saistīta ar finanšu aktīviem gadījumos, ja tie ir atsevišķs darījums, bet klients tos nav atsevišķi autorizējis; d) kredīta summa atmaksas; un e) citi debeti kontos ar vienkāršu iegrāmatojumu. Šos datus neiekļauj tiešajos debetos.

Droša lietotāju autentificēšana (strong customer authentication; DLA) “Droša lietotāju autentificēšana (DLA)” ir “droša lietotāju autentificēšana”, kas definēta Direktīvas (ES) 2015/2366 4. panta 30) punktā.

Droši korporatīvo maksājumu procesi un protokoli (secure corporate payment processes and protocols) Maksājumu darījumi, kuriem piemērojams Komisijas Deleģētās regulas (ES) 2018/389 17. pantā paredzētais izņēmums.

EFTPOS terminālis (EFTPOS terminal) EFTPOS terminālis elektroniski iegūst maksājumu informāciju un dažos gadījumos ir domāts tam, lai šādu informāciju nosūtītu tiešsaistes režīmā, autorizācijas pieprasījumiem notiekot reālajā laikā, vai nesaistes režīmā. EFTPOS termināļi iekļauj termināļus, kurus neapkalpo darbinieks.

E-komercija (e-commerce) Preču vai pakalpojumu pārdošana vai iegāde, ko elektronisku darījumu veidā savā starpā veic uzņēmumi, mājsaimniecības, fiziskas personas vai privātas organizācijas, izmantojot internetu vai citos datoru nodrošinātus (tiešsaistes sakaru) tīklus. Termins ietver preču un pakalpojumu pasūtīšanu, ko veic datortīklos, bet maksājumi un preču galīgā piegāde var notikt vai nu tiešsaistē, vai arī ārpus tās.

Elektroniskā nauda (e-nauda) (electronic money (e-money)) “Elektroniskā nauda” ir “elektroniskā nauda”, kas definēta Direktīvas 2009/110/EK 2. panta 2. punktā.

Elektroniskās naudas emitents (electronic money issuer) “Elektroniskās naudas emitents” ir “elektroniskās naudas emitents”, kas definēts Direktīvas 2009/110/EK 2. panta 3. punktā.

Elektroniskās naudas iestāde (electronic money institution) “Elektroniskās naudas iestāde” ir “elektroniskās naudas iestāde”, kas definēta Direktīvas 2009/110/EK 2. panta 1. punktā.

Elektroniski iniciēti kartei piesaistīti maksājumu darījumi ar kartēm piesaistītiem maksājumu instrumentiem, kurus izsnieguši rezidentu MPS (card-based payment transactions with card-based payment instruments issued by resident PSP initiated electronically) Kartēm piesaistītiem maksājumu darījumiem, ko iniciē EFTPOS, bankomātā vai citā fiziskā terminālī, kas ļauj veikt elektronisku maksājumu iniciēšanu, vai attālināti, izmantojot elektroniskus informācijas pārraides līdzekļus. Kartēm piesaistītus maksājumu darījumus ar rezidentu MPS izsniegtiem kartēm piesaistītiem maksājumu instrumentiem, kuri iniciēti papīra dokumenta veidā (piemēram, izmantojot kartēm piesaistītu maksājumu instrumentu imprinterus vai iegūstot maksājumu informāciju manuāli uz papīra sertifikātiem), neiekļauj.

Elektroniski iniciēti kredīta pārvedumi (credit transfers initiated electronically) Jebkurš kredīta pārvedums, kuru maksātājs iesniedz, neizmantojot papīra dokumentu, t. i., iesniedz elektroniski.

E-naudas karšu papildināšanas/izņemšanas terminālis (e-money card-loading and unloading terminal) Terminālis, kas ļauj e-naudas vērtību no elektroniskās naudas emitenta pārvest kartes ar e-naudas funkciju turētājam un atpakaļ, t. i., papildināšanu/izņemšanu.

E-naudas karšu terminālis (e-money card terminal) Terminālis, kas ļauj e-naudas vērtību no elektroniskās naudas emitenta pārvest kartes ar e-naudas funkciju turētājam un atpakaļ, t. i., papildināšanu/izņemšanu, vai terminālis, kas personām, kuras kartē ar e-naudas funkciju tur e-naudu, ļauj e-naudas vērtību no kartes atlikuma pārvest tirgotājam vai citam saņēmējam.

E-naudas karte nav saņemta (e-money card not received) E-naudas karte, attiecībā uz kuru maksātājs apgalvo, ka tā netika saņemta, lai gan maksātāja MPS (izsniedzējs) apgalvo, ka tā nosūtīta maksātājam (izmantojot jebkuru piegādes veidu).

E-naudas kartes papildināšana/izņemšana (e-money card-loading and unloading) Darījumi, kas ļauj e-naudas vērtību no elektroniskās naudas emitenta pārvest kartes ar e-naudas funkciju turētājam un atpakaļ. Iekļauj gan papildināšanas, gan izņemšanas darījumus.

E-naudas kartes pieņemošie termināļi (e-money card accepting terminal) Terminālis, kas personām, kuras kartē ar e-naudas funkciju tur e-naudu, ļauj e-naudas vērtību no kartes atlikuma pārvest tirgotājam vai citam saņēmējam.

E-naudas konti, kuriem piekļūst ar kartes palīdzību (e-money accounts accessed through a card) Sk. “e-naudas kontu” un “kartes ar e-naudas funkciju” definīcijas.

E-naudas konts (e-money account) Konts, kurā tiek glabāta e-nauda (3) un kura konta atlikumu konta turētājs var izmantot, lai veiktu maksājumus un lai pārvestu līdzekļus no viena konta uz otru.

E-naudas maksājums, izmantojot e-naudas kontus (e-money payment with e-money accounts) Darījums, kurā līdzekļi no maksātāja e-naudas konta tiek pārvesti uz maksājuma saņēmēja kontu. Sk. “e-naudas kontu” definīciju.

E-naudas maksājums, izmantojot e-naudas kontus, t. sk. piekļūstot ar kartes palīdzību (e-money payment with e-money accounts of which: accessed through a card) Darījums, kurā karte tiek izmantota, lai piekļūtu e-naudas kontam un pēc tam līdzekļus no maksātāja e-naudas konta pārskaitītu uz maksājuma saņēmēja kontu. Sk. “e-naudas kontu” definīciju.

E-naudas maksājums, izmantojot kartes, kurās var tieši glabāt e-naudu (e-money payment with cards on which e-money can be stored directly) Darījums, kurā kartes ar e-naudas funkciju turētājs e-naudas vērtību no sava kartes atlikuma pārved saņēmējam.

E-naudas maksājumu darījums (e-money payment transaction) “E-naudas maksājumu darījums” ir maksājuma darījums, izmantojot elektronisko naudu. Sk. “elektroniskās naudas” definīciju.

Filiāle (branch) Komercdarbības vieta, kura nav galvenais birojs un kura atrodas pārskatu sniedzējā valstī, un kuru izveidojis maksājumu pakalpojumu sniedzējs (MPS), kurš reģistrēts citā valstī. Tā nav juridiska persona, un tā tieši veic dažus vai visus darījumus, kas raksturīgi MPS darbībai. Visas darījumdarbības vietas, kuras viena un tā pati citā valstī juridiski inkorporēta iestāde ir izveidojusi pārskatu sniedzošajā valstī, veido vienu filiāli. Katra šī darījumdarbības vieta tiek skaitīta kā atsevišķs birojs.

Iekšzemes maksājuma darījums (domestic payment transaction) “Iekšzemes maksājuma darījums” ir “iekšzemes maksājuma darījums”, kas definēts Regulas (ES) Nr. 260/2012 2. panta 27) punktā. Attiecībā uz kartei piesaistītiem maksājumu darījumiem “iekšzemes maksājumu darījums” ir “iekšzemes maksājumu darījums”, kas definēts Direktīvas (ES) 2015/751 2. panta 9) punktā.

Iestādes, kas sniedz maksājumu pakalpojumus ne-MFI (institutions offering payment services to non-MFIs) Ietver visus MPS, kas definēti šajā pielikumā un piedāvā maksājumu pakalpojumus ne-MFI.

Internetbankā veikti kredīta pārvedumi (online banking based credit transfers) Kredīta pārvedumi, kas iniciēti, izmantojot internetbanku vai maksājumu iniciēšanas pakalpojumus.

Izmantojot attālinātu kanālu, elektroniski iniciēti kartei piesaistīti maksājumu darījumi ar kartēm piesaistītiem maksājumu instrumentiem, kurus izsnieguši rezidentu MPS (card-based payment transactions with card-based payment instruments issued by resident PSPs initiated electronically via remote payment channel) Elektroniski iniciēti kartei piesaistīti maksājumu darījumi, kas ir attālinātu maksājumu darījumu veids, kā definēts Direktīvas (ES) 2015/2366 4. panta 6) punktā.

Izmantojot attālinātu kanālu, neelektroniski iniciēti kartei piesaistīti maksājumu darījumi ar kartēm piesaistītiem maksājumu instrumentiem, kurus izsnieguši rezidentu MPS (card-based payment transactions with card-based payment instruments issued by resident PSPs initiated non-electronically via remote payment channel) Neelektroniski iniciēti kartei piesaistīti maksājumu darījumi, kas ir attālinātu maksājumu darījumu veids, kā definēts Direktīvas (ES) 2015/2366 4. panta 6) punktā.

Karšu kopskaits neatkarīgi no kartes funkciju skaita (total number of cards (irrespective of the number of functions on the card)) Apgrozībā esošo karšu kopskaits. Tām var būt viena vai vairākas šādas funkcijas: skaidrā nauda, debets, atliktais debets, kredīts vai e-nauda.

Karte (card) Maksājumu instruments, kuram piesaistīts unikāls numurs, ko var izmantot maksājuma, skaidrās naudas izmaksas vai skaidrās naudas noguldījuma iniciēšanai un ko apstrādā ar karšu shēmas starpniecību vai kartes izsniedzēja uzturētā tīklā. Numuru var glabāt fiziskā kartē, citā ierīcē (t. sk. atslēgu piekariņā, uz uzlīmes, viedtālrunī) vai virtuālā vidē bez fiziskas ierīces. Atbilstoši līgumam ar kartes izsniedzēju kartes to turētājiem dod iespēju izmantot vienu vai vairākas no šīm funkcijām: skaidrā nauda, debets, atliktais debets, kredīts un e-nauda.

Karte ar bezkontakta maksājumu funkciju (card with a contactless payment function) Karte, kas karšu maksājumu darījumu ļauj iniciēt ar noteikta veida bezkontakta tehnoloģiju, ja attiecīgā maksājumu darījuma maksātājs un maksājuma saņēmējs (un/vai tā aprīkojums) fiziski atrodas vienā vietā.

Karte ar debeta, skaidrās naudas un e-naudas funkciju apvienojumu (card with a combined debit, cash and e-money function) MPS izsniegta karte, kurā apvienotas skaidrās naudas, debeta un e-naudas funkcijas.

Karte ar e-naudas funkciju, kura papildināta vismaz vienu reizi (card with an e-money function which has been loaded at least once) Karte ar e-naudas funkciju, kura papildināta vismaz vienu reizi un tāpēc var tikt uzskatīta par aktivizētu. Papildināšanu var interpretēt kā norādi uz nolūku izmantot e-naudas funkciju.

Karte ar maksājuma funkciju, izņemot kartes, kam ir vienīgi e-naudas funkcija (card with a payment function (except cards with an e-money function only)) Karte, kurai ir vismaz viena no šādām funkcijām: debeta funkcija, atliktā debeta funkcija vai kredīta funkcija. Kartei var būt arī citas funkcijas, piemēram, e-naudas funkcija, bet kartes, kurām ir tikai e-naudas funkcija, šajā kategorijā neuzskaita. Kartes, kurām ir tikai skaidras naudas izmaksas/noguldīšanas funkcija, neiekļauj.

Karte ar skaidrās naudas funkciju (card with a cash function) Karte, kas ļauj turētājam izņemt skaidro naudu no bankomāta un/vai noguldīt skaidro naudu bankomātā.

Karte nav saņemta (card not received) Kartei piesaistīts maksājumu instruments, attiecībā uz kuru maksātājs apgalvo, ka tā nav saņemta, lai gan maksātāja MPS (izsniedzējs) apgalvo, ka tā nosūtīta maksātājam (izmantojot jebkuru piegādes veidu).

Kartei piesaistīti maksājumu darījumi ar kartei piesaistītiem maksājumu instrumentiem, ko izsniegušas rezidentu MPS, izņemot kartes, kurām ir tikai e-naudas funkcija (card-based payment transactions with card-based payment instruments issued by resident PSPs (except cards with an e-money function only)) Kartēm piesaistīti maksājumu darījumi, kurus veic, izmantojot debetkartes, atliktā debeta kartes vai kredītkartes terminālī vai citā veidā. Iekļauj visus maksājumu darījumus, kas iniciēti ar kartēm piesaistītu maksājumu instrumentu, t. i.: a) visus darījumus, kuros pieņēmējs un kartēm piesaistīta maksājumu instrumenta izsniedzējs ir dažādas iestādes; un b) visus darījumus, kuros pieņēmējs un kartēm piesaistīta maksājumu instrumenta izsniedzējs ir viena iestāde; un Iekļauj atskaitījumus no MPS konta kartēm piesaistīta maksājumu darījuma norēķinu rezultātā, kurā pieņēmējs un kartēm piesaistīta maksājumu instrumenta/darījuma izsniedzējs ir viena iestāde. Iekļauj kartēm piesaistītus maksājumu darījumus pa telefonu vai internetā, izmantojot kartēm piesaistītu maksājumu instrumentu. E-naudas maksājumu darījumus neiekļauj. Skaidrās naudas izmaksu un noguldīšanu bankomātos neiekļauj. Par tiem datus sniedz ailēs “skaidrās naudas izmaksa no bankomāta” vai “skaidrās naudas noguldīšana bankomātā”. Kredīta pārvedumu bankomātā neiekļauj. Par tiem datus sniedz “kredīta pārvedumos”. Skaidrās naudas izmaksas POS termināļos neiekļauj.

Kartei piesaistīts maksājumu darījums (card-based payment transaction) “Kartei piesaistīts maksājumu darījums” ir “kartei piesaistīts maksājumu darījums”, kas definēts Regulas Nr. 2015/751 2. panta 7) punktā.

Kartei piesaistīts maksājumu darījums, kas iniciēts fiziskā EFTPOS (card-based payment initiated at a physical EFTPOS) Elektroniski iniciēts kartei piesaistīts maksājumu darījums fiziskā POS, kurš atļauj elektroniskus līdzekļu pārvedumus. Šajā postenī parasti iekļauj kartēm piesaistītus maksājumu darījumus elektronisko līdzekļu pārveduma tirdzniecības vietas (electronic funds transfer at point of sale; EFTPOS) terminālī tirgotāja atrašanās vietā. Tas neietver e-naudas maksājumu darījumus.

Kartei piesaistīts maksājumu instruments (card-based payment instrument) “Kartei piesaistīts maksājumu instruments” ir “kartei piesaistīts maksājumu instruments”, kas definēts Regulas Nr. 2015/751 2. panta 20) punktā.

Kartes ar e-naudas funkciju (card with an e-money function) Kartes, kurās var tieši glabāt e-naudu un/vai kuras sniedz piekļuvi e-naudai e-naudas kontos, nodrošinot e-naudas maksājumu darījumus.

Kartes informācijas zādzība (card details theft) Tādu sensitīvu maksājumu datu zādzība, kas definēti Direktīvas (ES) 2015/2366 4. panta 32) punktā. Sensitīvi maksājumu dati šajā gadījumā attiecas uz kartei piesaistīta maksājumu instrumenta datiem.

Kartes izsniedzējs (card issuer) “Kartes izsniedzējs” ir “izdevējs”, kas definēts Regulas (ES) 2015/751 (4) 2. panta 2) punktā.

Kartes, kuras nodrošina piekļuvi e-naudas kontos glabātai e-naudai (cards which give access to e-money stored on e-money accounts) Sk. “e-naudas kontu” definīciju.

Kartes, kurās var tieši glabāt e-naudu (cards on which e-money can be stored directly) Kartē turētā e-nauda e-naudas turētāja īpašumā. Sk. arī “elektroniskās naudas” definīciju.

Klientu skaits (number of clients) To maksājumu pakalpojumu lietotāju skaits, kuriem KIPS piedāvā savus pakalpojumus.

Klīringa un norēķinu organizācija (clearing and settlement organisation) Jebkura klīringa un norēķinu organizācija, kura ir maksājumu sistēmas tiešais dalībnieks.

Koncentrācijas koeficients (concentration ratio) “Koncentrācijas koeficients” ir maksājumu darījumu piecu lielāko nosūtītāju tirgus daļa katrā sistēmā (tas var ietvert centrālo banku). Pieci lielākie darījumu nosūtītāji pēc daudzuma var atšķirties no pieciem lielākajiem darījumu nosūtītājiem pēc vērtības. Katru dalībnieku ar individuālu piekļuvi sistēmai uzskaita atsevišķi, neatkarīgi no tā, vai starp diviem vai vairāk šādiem dalībniekiem pastāv saikne.

Konta informācijas pakalpojuma sniedzējs (KIPS) (account information service provider (AISP)) “Konta informācijas pakalpojuma sniedzējs” ir “konta informācijas pakalpojuma sniedzējs”, kas definēts Direktīvas (ES) 2015/2366 4. panta 19) punktā.

Konta informācijas pakalpojuma sniedzējs (payment initiation service provider; MIPS) “Konta informācijas pakalpojuma sniedzējs (MIPS)” ir “konta informācijas pakalpojuma sniedzējs”, kas definēts Direktīvas (ES) 2015/2366 4. panta 18) punktā.

Konta informācijas pakalpojums (KIP) (account information service (AIS)) “Konta informācijas pakalpojums” ir “konta informācijas pakalpojums”, kas definēts Direktīvas (ES) 2015/2366 4. panta 16) punktā.

Kontu apkalpojošais maksājumu pakalpojumu sniedzējs (account servicing payment service provider; ASPSP) “Kontu apkalpojošais maksājumu pakalpojumu sniedzējs” ir “kontu apkalpojošais maksājumu pakalpojumu sniedzējs”, kas definēts Direktīvas (ES) 2015/2366 4. panta 17) punktā.

Kontu skaits, kuriem piekļūst KIPS (number of accounts accessed by AISPs) To dažādo kontu skaits, kuriem pārskata periodā piekļūst KIPS.

Krāpniecisks maksājumu darījums (fraudulent payment transaction) “Krāpniecisks maksājumu darījums” ietver visus maksājumu jomas krāpšanas gadījumus, kas minēti 1.1. pamatnostādnē EBI Pamatnostādnēs par ziņošanas prasībām saistībā ar datiem par krāpšanu saskaņā ar Direktīvas (ES) 2015/2366 (MPD 2) 96. panta 6. punktu (EBA/GL/2018/05).

Krāpnieka izdots maksājuma uzdevums (issuance of a payment order by the fraudster) “Krāpnieka izdots maksājuma uzdevums” ir “krāpnieka izdots maksājuma uzdevums”, kas definēts 1.6. pamatnostādnes d) apakšpunktā EBI Pamatnostādnēs par ziņošanas prasībām saistībā ar datiem par krāpšanu saskaņā ar Direktīvas (ES) 2015/2366 (MPD 2) 96. panta 6. punktu (EBA/GL/2018/05).

Krāpnieka izmainīts maksājuma uzdevums (modification of a payment order by the fraudster) “Krāpnieka izmainīts maksājuma uzdevums” ir “krāpnieka izmainīts maksājuma uzdevums”, kas definēts 1.6. pamatnostādnes c) apakšpunktā EBI Pamatnostādnēs par ziņošanas prasībām saistībā ar datiem par krāpšanu saskaņā ar Direktīvas (ES) 2015/2366 (MPD 2) 96. panta 6. punktu (EBA/GL/2018/05).

Krāpšanas izraisīti zaudējumi uz saistību turētāju (losses due to fraud per liability bearer) “Krāpšanas izraisīti zaudējumi uz saistību turētāju” ir “krāpšanas izraisīti zaudējumi uz saistību turētāju”, kas definēti 1.6. pamatnostādnes b) apakšpunktā EBI Pamatnostādnēs par ziņošanas prasībām saistībā ar datiem par krāpšanu saskaņā ar Direktīvas (ES) 2015/2366 (MPD 2) 96. panta 6. punktu (EBA/GL/2018/05).

Kredīta pārvedums (credit transfer) “Kredīta pārvedums” ir “kredīta pārvedums”, kas definēts Direktīvas (ES) 2015/2366 4. panta 24) punktā.

Kredīta pārvedumu maksājumu shēma (credit transfer payment scheme) Sk. “maksājumu shēmas” definīciju. Starptautiskās maksājumu shēmas ietver SEPA kredīta pārvedumu shēmas un SEPA ātro kredīta pārvedumu shēmas.

Kredīti kontos ar vienkāršu iegrāmatojumu (credits to the accounts by simple book entry) Kredīta darījums, ko iniciējis MPS (t. sk. elektroniskās naudas emitents) bez konkrēta maksājuma rīkojuma un ko izpilda ar vienkāršu iegrāmatojumu (vienkāršs iegrāmatojums ir kredīta ieraksts klienta kontā, neizmantojot tradicionālu maksājumu instrumentu). Šajā postenī sniedz datus par šādiem darījumiem: a) bankas veikts procentu maksājums; b) bankas veikts dividendes maksājums; c) kredīta summas izmaksa klienta norēķinu kontā; un d) citi kredīti kontā ar vienkāršu iegrāmatojumu. Šos datus neiekļauj kredītu pārvedumos.

Kredītiestāde (credit institution) “Kredītiestāde” ir “kredītiestāde”, kas definēta Regulas (ES) Nr. 575/2013 (5) 4. panta 1. punkta 1) apakšpunktā.

Kredītkarte (credit card) “kredītkarte” ir kredītkarte, kas definēta Regulas (ES) Nr. 2015/751 2. panta 34) punktā; Šīs regulas vajadzībām atliktā maksājuma kartes netiek iekļautas.

Liela apjoma maksājumu sistēma (large-value payment system; LAMS) “Liela apjoma maksājumu sistēma” ir “liela apjoma maksājumu sistēma”, kas definēta Eiropas Parlamenta un Padomes Regulas (ES) Nr. 260/2012 2. panta 18) punktā.

Līmeņu sistēma (tiering arrangement) Kārtība, saskaņā ar kuru sistēmas netiešajiem dalībniekiem vajadzīgi tiešo dalībnieku pakalpojumi, lai tie varētu veikt savus darījumus.

Maksājuma darījuma iniciēšana (initiation of a payment transaction) Maksājuma uzdevuma (6) iesniegšana, ko veic maksājumu pakalpojumu lietotājs.

Maksājuma saņēmējs (payee) “Maksājuma saņēmējs” ir “maksājuma saņēmējs”, kas definēts Direktīvas (ES) 2015/2366 4. panta 9) punktā.

Maksājuma uzdevums (payment order) “Maksājuma uzdevums” ir “maksājuma uzdevums”, kas definēts Direktīvas (ES) 2015/2366 4. panta 13) punktā.

Maksājumi sev (payment to self) Maksājumu darījumi, kuriem piemērojams Komisijas Deleģētās regulas (ES) 2018/389 15. pantā paredzētais izņēmums.

Maksājumu darījumi saistībā ar ne-MFI kopā (total payment transactions involving non-MFIs) Darījumu, kuros saistībā ar ne-MFI izmanto maksājumu instrumentus, kopskaits. Darījumu, kuros saistībā ar ne-MFI izmanto maksājumu instrumentus, kopējā vērtība.

Maksājumu darījumu pieņemšana (acquiring of payment transactions) “Maksājumu darījumu pieņemšana” ir “maksājumu darījumu pieņemšana”, kas definēta Direktīvas (ES) 2015/2366 4. panta 44) punktā.

Maksājumu iestāde (payment institution) “Maksājumu iestāde” ir “maksājumu iestāde”, kas definēta Direktīvas (ES) 2015/2366 4. panta 4) punktā.

Maksājumu iniciēšanas pakalpojums (payment initiation service) “Maksājumu iniciēšanas pakalpojums” ir “maksājumu iniciēšanas pakalpojums”, kas definēts Direktīvas (ES) 2015/2366 4. panta 15) punktā.

Maksājumu instruments (payment instrument) “Maksājumu instruments” ir “maksājumu instruments”, kas definēts Direktīvas (ES) 2015/2366 4. panta 14) punktā.

Maksājumu karšu shēma (payment card scheme; MKS) “Maksājumu karšu shēma” ir “maksājumu karšu shēma”, kas definēta Regulas (ES) 2015/751 2. panta 16) punktā.

Maksājumu konts (payment account) “Maksājumu konts” ir “maksājumu konts”, kas definēts Direktīvas (ES) 2015/2366 4. panta 12) punktā.

Maksājumu pakalpojums (payment service) “Maksājumu pakalpojums” ir jebkura no Direktīvas (ES) 2015/2366 I pielikumā norādītajām uzņēmējdarbības aktivitātēm vai jebkurš no šīs regulas 4. panta 3. punkta a) apakšpunktā norādītajiem pakalpojumiem.

Maksājumu pakalpojumu lietotājs (payment service user; MPL) “Maksājumu pakalpojumu lietotājs” ir “maksājumu pakalpojumu lietotājs”, kas definēts Direktīvas (ES) 2015/2366 4. panta 10) punktā.

Maksājumu pakalpojumu sniedzējs (payment service provider; MPS) “Maksājumu pakalpojumu sniedzējs” ir “maksājumu pakalpojumu sniedzējs”, kas definēts Direktīvas (ES) 2015/2366 4. panta 11) punktā.

Maksājumu shēma (payment scheme) “Maksājumu shēma” ir oficiālu, standartizētu un kopīgu noteikumu kopums, kas ļauj nodot vērtību starp galalietotājiem, izmantojot elektroniskos maksājumu instrumentus. To pārvalda vadības struktūra.

Maksājumu sistēma (payment system) “Maksājumu sistēma” ir “maksājumu sistēma”, kas definēta Direktīvas (ES) 2015/2366 4. panta 7) punktā.

Maksājumu sistēmu operators (payment system operator; MSO) “MSO” ir juridiskā persona, kura juridiski atbild par maksājumu sistēmas darbības nodrošināšanu.

Maksātājs (payer) “Maksātājs” ir “maksātājs”, kas definēts Direktīvas (ES) 2015/2366 4. panta 8) punktā.

Manipulēšana ar maksātāju (manipulation of the payer) “Manipulēšana ar maksātāju” ir “manipulēšana ar maksātāju”, kas definēta 1.1. pamatnostādnes b) apakšpunktā EBI Pamatnostādnēs par ziņošanas prasībām saistībā ar datiem par krāpšanu saskaņā ar Direktīvas (ES) 2015/2366 (MPD 2) 96. panta 6. punktu (EBA/GL/2018/05).

Mobilo maksājumu risinājumi (mobile payment solution) Risinājums, ko izmanto tādai maksājumu iniciēšanai, kurā maksājuma datus un maksājuma rīkojumu nosūta un/vai apstiprina, izmantojot mobilos sakarus un datu pārraides tehnoloģiju mobilajā ierīcē. Šī kategorija ietver digitālos makus un citus mobilo maksājumu risinājumus, ko izmanto, lai iniciētu P2P (fiziska persona fiziskai personai) un/vai C2B (patērētājs uzņēmumam) darījumus, t. i., kredīta pārvedumus, karšu maksājumus un/vai e-naudas darījumus.

Monetārās finanšu iestādes (monetary financial institutions; MFI) “Monetārā finanšu iestāde” ir monetārā finanšu iestāde, kas definēts Regulas (ES) Nr. 549/2013 A pielikuma 2.67. punktā;

Naudas līdzekļi (funds) “Naudas līdzekļi” ir “naudas līdzekļi”, kas definēti Direktīvas (ES) 2015/2366 4. panta 25) punktā.

Neautorizēts e-naudas kontu darījums (unauthorised e-money account transaction) “Neautorizēts e-naudas kontu darījums” ir iepriekš definētais “neautorizēts maksājumu darījums” attiecībā uz e-naudas kontu izmantošanu.

Neautorizēts maksājumu darījums (unauthorised payment transaction) “Neautorizēts maksājumu darījums” ir “neautorizēts maksājumu darījums”, kas definēts 1.1. pamatnostādnes a) apakšpunktā EBI Pamatnostādnēs par ziņošanas prasībām saistībā ar datiem par krāpšanu saskaņā ar Direktīvas (ES) 2015/2366 (MPD 2) 96. panta 6. punktu (EBA-GL-2018-05).

Neelektroniski iniciēti kartei piesaistīti maksājumu darījumi ar kartēm piesaistītiem maksājumu instrumentiem, kurus izsnieguši rezidentu MPS (card-based payment transactions with card-based payment instruments issued by resident PSPs initiated non-electronically) Kartēm piesaistīti maksājumu darījumi, kas iniciēti fiziskā terminālī, izmantojot manuālu autorizācijas procedūru (piem., imprinterus) (darījumi, karti uzrādot fiziski) vai maksājumi, kas iniciēti, pasūtot pa pastu / pasūtot pa telefonu (MOTO) (darījumi, karti neuzrādot fiziski).

Neliela apjoma maksājumu sistēma (retail payment system; NAMS) “Neliela apjoma maksājumu sistēma” ir “neliela apjoma maksājumu sistēma”, kas definēta Eiropas Parlamenta un Padomes Regulas (ES) Nr. 260/2012 2. panta 22) punktā.

Ne-MFI (non-MFI) Jebkura fiziska vai juridiska persona, kas neietilpst MFI sektorā. Maksājumu statistikas vajadzībām neviens MPS netiek iekļauts “ne-MFI” sektorā.

Netiešais dalībnieks (indirect participant) Dalībnieks vairāklīmeņu maksājumu sistēmā, kurš izmanto tiešo dalībnieku kā starpnieku, lai veiktu sistēmā atļautās darbības, t. sk. norēķinus. Norēķinus par visiem netiešā dalībnieka darījumiem veic tā tiešā dalībnieka kontā, kurš piekritis pārstāvēt attiecīgo netiešo dalībnieku. Katrs dalībnieks, kuram ir individuāla adrese sistēmā, tiek uzskaitīts atsevišķi neatkarīgi no tā, vai starp diviem vai vairāk šādiem dalībniekiem pastāv juridiska saikne.

Neuzraudzīti maksājumu termināļi transporta maksām un stāvvietas izmantošanas maksām (unattended terminals for transport fares or parking fees) Maksājumu darījumi, kuriem piemērojams Komisijas Deleģētās regulas (ES) 2018/389 12. pantā paredzētais izņēmums.

Noguldījumu uz nakti skaits (number of overnight deposits) To kontu skaits, kuros tiek turēti noguldījumi uz nakti, kā definēts Regulas (ES) Nr. 1071/2013 (ECB/2013/33) II pielikuma 2. daļas tabulas “Instrumentu kategorijas” 9.1. punktā.

Noguldījumu uz nakti skaits, t. sk. ar internetu/datoru saistītu noguldījumu uz nakti skaits (number of overnight deposits of which: number of internet/PC linked overnight deposits) Ne-MFI turētu tādu noguldījumu uz nakti skaits, kuriem konta turētājs var piekļūt un tos izmantot elektroniski ar interneta palīdzību vai izmantojot datora bankas pakalpojumu lietojumprogrammatūru ar īpašas programmatūras un īpašu telekomunikāciju līniju palīdzību.

Nosūtītais darījums (transaction sent) MPS nosūtīts darījums, kurā iesaistīta ne-MFI. Informāciju pārskata sniedzējā valstī sniedz rezidentu MPS. Dažādiem maksājumu pakalpojumiem piemēro šādus noteikumus: a) kredīta pārvedumus uzskaita maksātāja pusē; b) tiešo debetu uzskaita maksājuma saņēmēja pusē; c) čekus uzskaita maksājuma saņēmēja pusē; d) karšu darījumus uzskaita maksātāja, t.i. izsniedzēja, pusē; e) e-naudas maksājumu darījumus uzskaita maksātāja vai maksājuma saņēmēja pusē atkarībā no iniciācijas veida. Ja darījumu maksātāja (maksājuma saņēmēja) pusē uzskaita pie nosūtītajiem darījumiem, maksājuma saņēmēja (maksātāja) pusē to uzskaita pie saņemtajiem darījumiem. Maksājumu sistēmu gadījumā – tas ir maksājumu darījums, ko dalībnieks nosūtījis apstrādei maksājumu sistēmā.

Nosūtītie darījumi kopā (total transactions sent) Maksājumu sistēmā iesniegto un apstrādāto darījumu kopskaits. Maksājumu sistēmā iesniegto un apstrādāto darījumu kopējā vērtība.

P2P mobilo maksājumu risinājumi (P2P mobile payment solution) Risinājums, ar kuru fiziska persona mobilajā ierīcē iniciē, apstiprina un/vai saņem maksājumu citai fiziskai personai (P2P). Maksājuma rīkojumu un citus maksājumu datus nosūta un/vai apstiprina, izmantojot mobilo ierīci. Lai identificētu maksātāju un/vai maksājuma saņēmēju, kā starpnieku var izmantot specifisku mobilo maksājumu identifikatoru, piemēram, mobilā telefona numuru vai e-pasta adresi. P2P mobilo maksājumu risinājumus var izmantot, lai iniciētu kredīta pārvedumus, karšu maksājumus un/vai e-naudas darījumus.

Papīra dokumenta veidā iniciēts kredīta pārvedums (credit transfer initiated in paper-based form) Kredīta pārvedums, kuru maksātājs iesniedz papīra dokumenta veidā vai sniedzot norādījumus darbiniekam filiāles kasē (OTC), lai iniciētu kredīta pārvedumu, kā arī jebkurš cits kredīta pārvedums, kuram vajadzīga manuāla apstrāde.

Pazaudēta vai nozagta e-naudas karte (lost or stolen e-money card) Krāpšana, kas notiek, izmantojot pazaudētu vai nozagtu e-naudas karti bez kartes turētāja faktiskas, netiešas vai šķietamas atļaujas.

Pazaudēta vai nozagta karte (lost or stolen card) Krāpšana, kas notiek, izmantojot pazaudētu vai nozagtu kartei piesaistītu maksājumu instrumentu (debetkarti, atliktā debeta karti vai kredītkarti) bez kartes turētāja faktiskas, netiešas vai šķietamas atļaujas.

Pārējās finanšu iestādes (other financial institutions) Visas finanšu iestādes, kas piedalās maksājumu sistēmā un uz kurām attiecas attiecīgo iestāžu, t. i., centrālās bankas vai uzraudzības iestādes, veikta uzraudzība, bet kuras neatbilst kredītiestāžu definīcijai.

Pārējie e-naudas emitenti (other e-money issuer) E-naudas emitenti, kas nav “e-naudas iestādes” un “kredītiestādes”. Sk. “elektroniskās naudas emitentu” definīciju.

Pārējie tiešie dalībnieki (other direct participants) Jebkurš tiešais dalībnieks maksājumu sistēmā, izņemot kredītiestādes un centrālās bankas.

Pārrobežu maksājumu darījums (cross-border payment transaction) Maksātāja vai maksājuma saņēmēja maksājuma darījums, kurā maksātāja MPS un maksājuma saņēmēja MPS atrodas dažādās valstīs. Attiecībā uz kartei piesaistītiem maksājumu darījumiem “pārrobežu maksājumu darījums” ir “pārrobežu maksājumu darījums”, kas definēts Direktīvas (ES) 2015/751 2. panta 8) punktā (7). Maksājumu sistēmu gadījumā – maksājumu darījums starp dalībniekiem dažādās valstīs.

Pārstāvis (agent) “Pārstāvis” ir “pārstāvis”, kas definēts Direktīvas (ES) 2015/2366 4. panta 38) punktā.

Pārvedami noguldījumi (transferable deposits) “Pārvedami noguldījumi” ir “pārvedami noguldījumi”, kas definēti Regulas (ES) Nr. 1071/2013 (ECB/2013/33) II pielikuma 2. daļas “Instrumentu kategoriju” 9.1.a punktā.

Pārvedamu noguldījumu uz nakti skaits (number of transferable overnight deposits) To kontu skaits, kuros tiek turēti pārvedami noguldījumi uz nakti, kā definēts Regulas (ES) Nr. 1071/2013 (ECB/2013/33) II pielikuma 2. daļas 9.1.a punktā.

Pārvedamu noguldījumu uz nakti skaits, t. sk. ar internetu/datoru saistītu pārvedamu noguldījumu uz nakti skaits (number of transferable overnight deposits of which: number of internet/PC linked overnight transferable deposits) To kontu skaits, kuros tiek turēti pārvedami noguldījumi uz nakti, kā definēts Regulas (ES) Nr. 1071/2013 (ECB/2013/33) II pielikuma 2. daļas 9.1.a punktā, kurus tur ne-MFI un kuriem konta turētājs var piekļūt un tos izmantot elektroniski ar interneta palīdzību vai izmantojot datora bankas pakalpojumu lietojumprogrammatūru ar īpašas programmatūras un īpašu telekomunikāciju līniju palīdzību.

Piekrišana ar elektronisku pilnvarojumu (consent given via an electronic mandate) Maksātāja piekrišana, izmantojot Regulas (ES) Nr. 260/2012 2. panta 21. punktā definēto pilnvarojumu, kas ir elektroniskā formā.

Pieņēmējs (acquirer) “Pieņēmējs” ir “pieņēmējs”, kas definēts Regulas (ES) 2015/751 (8) 2. panta 1) punktā.

POS darījumi, izņemot e-naudas darījumus (POS transactions (except e-money transactions)) Darījumi, kurus veic POS terminālī, izmantojot karti vai citus līdzekļus, kuros ir atbilstoša maksājumu lietojumprogrammatūra. Darījumus, kuros izmanto kartes ar e-naudas funkciju, un skaidrās naudas izmaksas POS termināļos neiekļauj.

POS terminālis, kurā pieņem e-naudas darījumus (POS terminal accepting e-money transactions) POS terminālis, kas papildus spēj pieņemt e-naudas maksājumus. E-naudas karšu termināļus, kas pieņem tikai e-naudas maksājumus, neiekļauj (9).

Saņemtais darījums (transaction received) No MPS saņemts darījums, kurā iesaistītas ne-MFI. Informāciju pārskata sniedzējā valstī sniedz rezidentu MPS. Dažādiem maksājumu pakalpojumiem piemēro šādus noteikumus: a) kredīta pārvedumus uzskaita maksājuma saņēmēja pusē; b) tiešo debetu uzskaita maksātāja pusē; c) čekus uzskaita maksātāja pusē; d) karšu darījumus uzskaita maksājuma saņēmēja, t. i., ieguvēja, pusē; e) e-naudas maksājumu darījumus uzskaita maksātāja vai maksājuma saņēmēja pusē atkarībā no iniciācijas veida. Ja darījumu maksātāja (maksājuma saņēmēja) pusē uzskaita pie saņemtajiem darījumiem, maksājuma saņēmēja (maksātāja) pusē to uzskaita pie nosūtītajiem darījumiem.

Skaidrā nauda (cash) Apgrozībā esošās banknotes un monētas, kas tiek turētas ārpus monetāro finanšu iestāžu (MFI) sektora vai MFI naudas glabātavās.

Skaidrās naudas izmaksa kasē (OTC) (over the counter (OTC) cash withdrawals) Skaidrās naudas izmaksa no konta MPS, izmantojot bankas formu, t.sk. gadījumos, kuros karti izmanto vienīgi maksājuma saņēmēja identificēšanai.

Skaidrās naudas izmaksa no bankomāta, izņemot e-naudas darījumus (ATM cash withdrawal (except e-money transactions)) Skaidrās naudas izmaksa no bankomāta, izmantojot kartei piesaistītus maksājumu instrumentus vai citus līdzekļus. Skaidrās naudas izmaksas POS terminālī reizē ar maksājuma darījumu par precēm vai pakalpojumiem (“cash-back” darījumus) neiekļauj.

Skaidrās naudas izmaksa tirdzniecības vietas (POS) termināļos (cash advance at point of sale (POS) terminals) Darījumi, kuros kartes turētājs, izmantojot karti vai citus līdzekļus, saņem skaidro naudu POS terminālī reizē ar maksājuma darījumu par precēm vai pakalpojumiem (ko parasti sauc par “cash-back” darījumiem).

Skaidrās naudas izmaksa, izmantojot kartēm piesaistītus maksājumu instrumentus, izņemot e-naudas darījumus (cash withdrawal using card-based payment instruments (except e-money transactions)) Skaidrās naudas izmaksa no bankomāta vai MPS kasē, izmantojot karti ar skaidrās naudas funkciju. E-naudas maksājumu darījumus neiekļauj, bet iekļauj skaidrās naudas izmaksu POS termināļos.

Skaidrās naudas noguldīšana bankomātā, izņemot e-naudas darījumus (ATM cash deposit (except e-money transactions)) Tāda skaidrās naudas noguldīšana bankomātā, izmantojot kartei piesaistītus maksājumu instrumentus vai citus līdzekļus, kurā skaidrā nauda tiek noguldīta terminālī bez manuālas iejaukšanās un kurā maksātāju identificē ar kartei piesaistītu maksājumu instrumentu vai citu līdzekļu palīdzību.

Skaidrās naudas noguldīšana kasē (OTC) (over the counter (OTC) cash deposits) Skaidrās naudas noguldīšana kontā MPS, izmantojot bankas formu, t.sk. gadījumos, kad karti izmanto vienīgi maksātāja identificēšanai.

Starpbanku komisijas maksa (interchange fee) “Starpbanku komisijas maksa” ir “starpbanku komisijas maksa”, kas definēta Regulas (ES) 2015/751 2. panta 10) punktā.

Tiešais dalībnieks (direct participant) Iestāde, kuru identificējusi vai atzinusi maksājumu sistēma un kurai atļauts nosūtīt un saņemt maksājuma rīkojumus tieši sistēmai un no sistēmas bez starpnieku palīdzības, vai uz kuru tieši attiecas noteikumi, kuri nosaka maksājumu sistēmas darbību. Dažās sistēmās tiešie dalībnieki nosūta rīkojumus arī netiešo dalībnieku vārdā. Katru dalībnieku ar individuālu piekļuvi sistēmai uzskaita atsevišķi.

Tiešais debets (direct debit) “Tiešais debets” ir tiešā debeta maksājums, kas definēts Direktīvas (ES) 2015/2366 4. panta 23) punktā.

Tiešā debeta maksājumu shēma (direct debit payment scheme) Sk. “maksājumu shēmas” definīciju. Starptautiskās tiešā debeta shēmas ietver SEPA tiešā debeta pamata shēmu un SEPA tiešā debeta uzņēmumi uzņēmumiem shēmu.

Tirdzniecības vieta (point of sale) “Tirdzniecības vieta” ir “tirdzniecības vieta”, kas definēta Regulas (ES) 2015/751 2. panta 29) punktā.

Tirdzniecības vietas (POS) terminālis (point of sale (POS) terminal) Fiziska ierīce, ko izmanto “patērētājs uzņēmumam” darījumiem (pirkumiem) mazumtirdzniecībā, lai iegūtu maksājumu informāciju, un to parasti iegūst elektroniski. Maksājumu informāciju iegūst manuāli uz papīra sertifikātiem vai elektroniski, t. i., EFTPOS.

Tirgotāja iniciēts darījums (merchant initiated transaction; TID) “Tirgotāja iniciēts darījums” ir “tirgotāja iniciēts darījums”, kas definēts II pielikuma C daļas 4. zemsvītras piezīmē EBI Pamatnostādnēs par ziņošanas prasībām saistībā ar datiem par krāpšanu saskaņā ar Direktīvas (ES) 2015/2366 (MPD 2) 96. panta 6. punktu (EBA/GL/2018/05).

Tirgotāja kategorijas kods (merchant category code; TKK) ISO 18245 iekļautais četru ciparu numurs neliela apjoma finanšu pakalpojumiem. TKK izmanto, lai klasificētu uzņēmējdarbības struktūras pēc to pārdoto preču vai sniegto pakalpojumu veida.

Tirgotājs (merchant) Struktūra, kurai atļauts saņemt līdzekļus apmaiņā pret preču un/vai pakalpojumu piegādi un kura noslēgusi vienošanos ar MPS par šo līdzekļu pieņemšanu.

Tuva darbības lauka sakaru (NFC) maksājums (Near Field Communication (NFC) payment) Bezkontakta maksājumu darījums, izmantojot NFC tehnoloģiju (ISO/IEC 18092).

Uzticami saņēmēji (trusted beneficiaries) Maksājumu darījumi, kuriem piemērojams Komisijas Deleģētās regulas (ES) 2018/389 13. pantā paredzētais izņēmums.

Vienotā euro maksājumu telpa (Single Euro Payments Area; SEPA) SEPA ir Eiropas Savienības (ES) maksājumu integrācijas iniciatīva, kuras mērķis ir saskaņot elektroniskos euro maksājumus Eiropā. Tā attiecas uz noteiktu tehnisko un darbības prasību kopums maksājumu darījumiem euro, kā noteikts Regulā (ES) 260/2012.

Viltota e-naudas karte (counterfeit e-money card) Tādas e-naudas kartes izmantošana, kas izmanīta vai pretlikumīgi pavairota, t. sk. kopējot vai izmainot magnētisko joslu vai reljefa iespiedumu.

Viltota karte (counterfeit card) Tāda kartei piesaistīta maksājumu instrumenta izmantošana, kas izmanīts vai pretlikumīgi pavairots, t. sk. kopējot vai izmainot magnētisko joslu vai reljefa iespiedumu.

Vispārējā valdība (general government) “Vispārējā valdība” ir “vispārējā valdība” (S.13. apakšsektors), kas definēta Regulas (ES) Nr. 549/2013 A pielikuma 2.111.–2.117. punktā.

Zemas vērtības bezkontakta darījumi (contactless low value) Bezkontakta maksājumus, kuriem piemērojams Komisijas Deleģētās regulas (ES) 2018/389 11. pants.